ওয়েব ডেস্ক: নারদকাণ্ড নিয়ে ফের পরিস্থিতি উত্তপ্ত। নারদকাণ্ডে ফের তৃণমূলের ২ সাংসদকে হাজিরা দিতে তলব করল ED । এবার তৃণমূল সাংসদ কাকলি ঘোষ দোস্তিদার এবং প্রসুন ব্যানার্জিকে হাজিরার নির্দেশ দেওয়া হয়েছে। চলতি মাসের ২৪ তারিখ এবং ৩০ তারিখ তাঁদের হাজিরা দিতে আসতে বলা হয়েছে। একইসঙ্গে মুকুল রায়কেও ফের হাজিরা দেওয়ার জন্য ডেকেছে ED । মুকুল রায়ের হাজিরার নির্দেশ এ মাসের ৩১ তারিখে। নারদকাণ্ডে তৃতীয়বারের জন্য ED দফতরে  ডাকা হয়েছে মেয়রের স্ত্রীকে। তাঁকে এই মাসের ২৬ তারিখ ED দফতরে হাজিরা দিতে আসতে বলা হয়েছে।